NordikPensjón er ein heildarloysn innan pensjón. BankNordik bjóðar ein samlaðan pakka við samansparing og tryggingum, ið tú sum brúkari hevur ávirkan á og kanst seta saman júst eftir tínum ynskjum og til tann tørv tú hevur, tá tú kemur til pensjónsaldurin. Hvørjar tænastur bjóðar NordikPensjón? Hvussu gerist eg kundi í NordikPensjón? Set teg í samband við tín kundaráðgeva og bílegg ein fund, ella bílegg ein fund her. Á fundinum ger ráðgevin eina persónliga tørvsgreining við støði í tínari støðu í dag og tekur hædd fyri viðurskiftum sum t. d. aldri, hjúnarstøðu, inntøku og væntaðum pensjónsaldri. Sum kundi í NordikPensjón fært tú fleiri fyrimunir. Tú fært eitt greitt yvirlit í Netbankanum, har allar upplýsingar um tína pensjónssamansparing eru tøkar. Tú fært eina pensjón, sum tú hevur ávirkan á, ein pensjónspakka, ið verður settur saman eftir tínum ynskjum og lagaður til júst tín tørv. Prísir og tænastur eru at síggja í galdandi prísbók. Prísbókin er at finna á heimasíðuni-umframt á øllum deildum bankans. Hvussu nógv spari eg við at verða kundi í NordikPensjón? Við NordikPensjón rindar tú einki árligt umsitingargjald, um tú ert Nordik + ella NordikPremium-kundi. Hjá okkum fer minni peningur til umsiting, harvið fer meira beinleiðis í tína samansparing. Hesi viðurskifti og onnur ávirka, hvussu tín persónligi pensjónspakki verður settur saman, soleiðis at hann hóskar júst til tín og tey ynski, tú hevur til tína pensjónstilveru. Peningurin er bundin, til tú nært eftirlønaraldur, og øll inngjøld verða skattað við inngjald. Um tú doyrt, áðrenn peningurin er útgoldin, fellur samansparingin til næsta avvarðandi, um annað ikki er avtalað. Tín samansparing í Persónligari PensjónsRøkt verður sjálvvirkandi flutt til NordikPensjón. Er tú Nordik + ella NordikPremium-kundi, skal tú ikki longur gjalda árliga umsitingargjaldið av tíni samansparing. Hvørjar tryggingar kann eg tekna sum kundi í NordikPensjón? Allir persónar, ið ikki eru fyltir 51 ár, kunnu tekna eina Bólkalívstrygging. Fyri at fáa hesa trygging er tað ein treyt, at tú ert arbeiðsfør/ur, frísk/ur og lýkur heilsutreytirnar. Hvussu tekni eg tryggingarnar? Hvør fær peningin, ið eg havi spart saman í NordikPensjón, um eg doyggi áðrenn pensjónsaldur? Um tú doyrt, áðrenn tú hevur fingið útgoldið peningin, sum tú hevur spart saman í NordikPensjón, verður hann útgoldin til næstu avvarðandi, um ikki onnur avtala er gjørd. Næstu avvarðandi eru í nevndu raðfylgju: Hjúnafelagi Lívsarvingar Arvingar sambært testamenti Arvingar sambært lógini Um tú ynskir at gera aðra avtalu, kann hetta gerast skriftliga á fundi við tínum kundaráðgeva. Kundaráðgevin sendir síðani oyðublaðið til tryggingarveitaran LÍV. Hvør fær peningin frá Restskuldartryggingini, um eg doyggi í tryggingartíðini? Tryggingarupphæddin verður goldin inn á tína skuld í BankNordik, um tú doyrt í tryggingartíðini. Kann eg fáa samansparingina í NordikPensjón útgoldna í úrtíð? Tað veldst um, hvat slag av pensjónssamansparing tú hevur. Um talan er um privata samansparing, ið er inngoldin áðrenn 2014, er møguligt at velja at fáa samansparingina útgoldna í úrtíð. Á henda hátt stendur tín pensjónssamansparing altíð har, sum bankin metir, at hon hevur bestu møguleikar fyri at geva tær eitt størri avkast. Hetta merkir samstundis, at tú ikki hevur ávirkan á samansetingina á virðisbrøvum. Kann eg siga upp avtaluna, um eg ynski tað? Um eg havi eina Restskuldartrygging og havi goldið mítt lán niður, fellur Restskuldartryggingin so burtur?